Държавен вестник, бр. 3, 2011 г., стр. 27

БРОЙ  3	
Д Ъ Р Ж А В Е Н  В Е С Т Н И К 	
СТР.  27  
връзка с дейността на лицата, упражняващи 
строителен надзор, и въвеждането на обектите 
в експлоатация;
11. предлага мерки за недопускане на ава-
рии в строителството и изпълнява дейността 
по документиране и обследване на аварии в 
строителството;
12. осъществява и координира процесуалното 
представителство на ДНСК пред съдилищата 
като въззивна и касационна инстанция по дела 
по Закона за устройство на територията;
13. проучва и анализира прилагането на 
действащото законодателство, анализира и 
обобщава съдебната практика по прилагане на 
нормативните актове, свързани с устройството 
на територията и строителството;
14. оказва правна помощ на началника на 
ДНСК за законосъобразното изпълнение на 
неговите правомощия във връзка с издаването 
на административни актове по ЗУТ;
15. осъществява методическо ръководство 
на РДНСК и изготвя задължителни предписа-
ния до общинските администрации съобразно 
дейността на дирекция „Строителен и устрой-
ствен контрол“;
16. изготвя предложения за приемане на 
нови и за изменение на действащи норматив-
ни актове по устройството на територията и 
строителството, като участва в съставянето или 
изготвя самостоятелно проекти на нормативни 
актове и становища по проекти на нормативни 
актове.“
§ 8. В чл. 19 думите „Оперативна дейност 
и административно обслужване“ се заменят с 
„Оперативна дейност и контрол“.
§ 9. В приложението към чл. 7, ал. 3 се 
правят следните изменения:
1. На ред „Обща администрация“ числото 
„29“ се заменя с „32“.
2. Ред „дирекция „Финансово и техническо 
обслужване“ 28“ се заменя с „дирекция „Фи-
нансово, административно-правно и техническо 
обслужване“ 31“.
3. На ред „Специализирана администрация“ 
числото „387“ се заменя с „384“.
4. Ред „дирекция „Оперативна дейност и 
административно обслужване“ 38“ се заменя с 
„дирекция „Оперативна дейност и контрол“ 31“.
5. На ред „дирекция „Строителен и устрой-
ствен контрол“ числото „30“ се заменя с „29“.
6. На ред „Регионални дирекции за нацио-
нален строителен контрол (РДНСК)“ числото 
„319“ се заменя с „324“.
Заключителна разпоредба
§ 10. Постановлението влиза в сила от деня 
на обнародването му в „Държавен вестник“.
За министър-председател:  
Цветан Цветанов
За главен секретар на Министерския съвет: 
Веселин Даков
28
ПОСТАНОВЛЕНИЕ № 339 
ОТ 30 ДЕКЕМВРИ 2010 Г.
за изменение и допълнение на Методологията 
за определяне на финансови корекции, кои-
то се прилагат спрямо разходите, свързани 
с изпълнението на оперативните програми, 
съфинансирани от структурните инструменти 
на Европейския съюз, Европейския земедел-
ски фонд за развитие на селските райони и 
Европейския фонд за рибарство, приета с 
Постановление № 134 на Министерския съвет 
от 2010 г. (ДВ, бр. 53 от 2010 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 2 т. 2 се изменя така:
„2. Постановление № 55 на Министерския 
съвет от 2007 г. за условията и реда за опреде-
ляне на изпълнител от страна на бенефициенти 
на договорена безвъзмездна финансова помощ 
от Структурните фондове и Кохезионния фонд 
на ЕС, Съвместната оперативна програма за 
трансгранично сътрудничество „Черно море 
2007 – 2013 г.“ и от Финансовия механизъм на 
Европейското икономическо пространство.“
§ 2. Член 6 се изменя така:
„Чл. 6. (1) Основните категории нередности, 
съставляващи нарушения на националното за-
конодателство в областта на обществените по-
ръчки във връзка с провеждането на обществени 
поръчки на стойност, равна или по-висока от 
праговете по чл. 45а от Закона за обществените 
поръчки, са посочени в приложение № 2, като 
за тях са посочени препоръчителни размери 
на финансовите корекции.
(2) Основните категории нередности, състав­
ляващи нарушения на националното законода-
телство в областта на обществените поръчки 
във връзка с провеждането на обществени 
поръчки, попадащи под праговете по чл. 45а от 
Закона за обществените поръчки, са посочени в 
приложение № 3, като за тях са посочени пре-
поръчителни размери на финансовите корекции. 
(3) Приложение № 3 се прилага съответно и 
по отношение на нередности, произтичащи от 
нарушения, свързани с процедурите за възлагане 
на малки обществени поръчки (НВМОП) и с 
условията и реда за определяне на изпълнител 
от страна на бенефициенти на договорена без-
възмездна финансова помощ от Структурните 
фондове и Кохезионния фонд на ЕС, Съвмест-
ната оперативна програма за трансгранично 
сътрудничество „Черно море 2007 – 2013 г.“ и 
от Финансовия механизъм на Европейското 
икономическо пространство – за случаите, 
когато бенефициентът не се явява възложител 
на обществена поръчка (Постановление № 55 
на Министерския съвет от 2007 г.).“
§ 3. В чл. 9, ал. 5 изречение второ се за-
личава.
§ 4. В чл. 11 се правят следните изменения: